Op en wakker ouma steek 100-kerf verby | News24
Op en wakker ouma steek 100-kerf verby
Familie van St Francisbaai, Port Elizabeth en Kaapstad het spesiaal na Jeffreysbaai gekom om Janet - Bastiaanje Opperman de Visser - (middel voor) se 100ste verjaardag saam met haar te vier. Hier is Brenda Cattarinussie (kleindogter), Jorja Parker-N
STILSIT is nie in die woordeskat van Janet (Bastiaanje Oppermann de Visser) nie.
Dié fyn, vriendelike vroutjie wat verlede Donderdag haar 100ste verjaardag gevier het, se geheue is nog vlymskerp en sy weet presies wat sy wil hê. Dit is net die oë en been wat so ’n bietjie pla - verder is sy piekfyn. Was dit nie vir ’n lelike val verlede jaar nie, sou sy nog sonder ’n rolstoel oor die weg kon kom.
Janet is die oudste inwoner van Amala Oue-tehuis in Jeffreysbaai en die eerste om haar 100ste verjaardag te vier.
Volgens kleindogter Shirley Parker-Nance, was haar ouma baie presies oor ‘op watter’ soetigheid haar kersies moet pronk - Griekse sjokoladekoek en kaaskoek. “Dít is altyd kaaskoek, haar gunsteling; ons hoef nie eers meer te vra nie,” sê sy.
Wat gee mens vir iemand met ’n eeu se ervaring en twee wêreldoorloë op haar kerfstok? “Kit Kat en drop, sonder twyfel. Sy is mal daaroor,” sê Parker-Nance laggend.
Parker-Nance vertel Janet se geheim vir ’n lang lewe is “gesonde gewoontes en liefde”.
“Sy raak glad nie aan drank nie. Sy het nog net een keer ’n bietjie sjerrie gedrink en was dodelik siek daarna. Sy het daar en dan haar voorgeneem sy sit nooit weer haar lippe aan drank nie - en sy het ook nie.
“Sy was baie gelukkig getroud en praat nog baie van haar man.”
Janet het in 2003 van Nederland na Suid-Afrika geimmigreer en vir elf jaar by haar dogter Elze Kuiterz, in St Francisbaai gewoon voor sy verlede jaar na Amala verhuis het